ବୁଗୁଡ଼ା ବନାଞ୍ଚଳରେ ୧୩୫୩ କୃଷ୍ଣସାର ମୃଗ\nବୁଗୁଡ଼ା,୮।୩(ଡି.ଏନ.ଏ.)- ବୁଗୁଡ଼ା ବନାଞ୍ଚଳରେ ୧୩୫୩ ବିରଳ କୃଷ୍ଣସାର ମୃଗ ଥିବା ଗଣନାରୁ ଜଣାପଡ଼ିଛି। ସେମାନଙ୍କ ମଧ୍ୟରେ ୩୮୪ଟି ଅଣ୍ଡିରା, ୭୮୨ ମାଈ ଓ ୧୮୭ ଶାବକ ରହିଛନ୍ତି। ୨୦୧୫ରେ ହୋଇଥିବା ଗଣନା ବେଳେ ବନାଞ୍ଚଳରେ ୧୨୩୯ କୃଷ୍ଣସାର ମୃଗ ଥିବା ଜଣାପଡିଥିଲା। ଗତଥର ଅପେକ୍ଷା ଚଳିତଥର କୃଷ୍ଣସାରଙ୍କ ସଂଖ୍ୟା ବଢ଼ିଥିବା ବନାଞ୍ଚଳ ଅଧିକାରୀ ପ୍ରଶାନ୍ତ କୁମାର ସାହୁ ଗୁରୁବାର ସୂଚନା ଦେଇଛନ୍ତି। ୨୦୧୮ ଗଣନାରେ ପୂର୍ବାପେକ୍ଷା ୧୧୪ କୃଷ୍ଣସାର ବୃଦ୍ଧି ହୋଇଛି।\nବୁଗୁଡ଼ା ବନାଞ୍ଚଳରେ ୧୩୫୩ କୃଷ୍ଣସାର ମୃଗ\t March 8th, 23:05 PM March 8th, 23:05 PM\nବୁଗୁଡ଼ା,୮।୩(ଡି.ଏନ.ଏ.)- ବୁଗୁଡ଼ା ବନାଞ୍ଚଳରେ ୧୩୫୩ ବିରଳ କୃଷ୍ଣସାର ମୃଗ ଥିବା ଗଣନାରୁ ଜଣାପଡ଼ିଛି। ସେମାନଙ୍କ ମଧ୍ୟରେ ୩୮୪ଟି ଅଣ୍ଡିରା, ୭୮୨ ମାଈ ଓ ୧୮୭ ଶାବକ ରହିଛନ୍ତି। ୨୦୧୫ରେ ହୋଇଥିବା ଗଣନା ବେଳେ ବନାଞ୍ଚଳରେ ୧୨୩୯ କୃଷ୍ଣସାର ମୃଗ ଥିବା ଜଣାପଡିଥିଲା। ଗତଥର ଅପେକ୍ଷା ଚଳିତଥର କୃଷ୍ଣସାରଙ୍କ ସଂଖ୍ୟା ବଢ଼ିଥିବା ବନାଞ୍ଚଳ ଅଧିକାରୀ ପ୍ରଶାନ୍ତ କୁମାର ସାହୁ ଗୁରୁବାର ସୂଚନା ଦେଇଛନ୍ତି। ୨୦୧୮ ଗଣନାରେ ପୂର୍ବାପେକ୍ଷା ୧୧୪ କୃଷ୍ଣସାର ବୃଦ୍ଧି ହୋଇଛି। ଗତ ୨୮ ତାରିଖ ସକାଳ ୬ଟାରୁ ୧୧ଟା ପର୍ଯ୍ୟନ୍ତ ମୃଗ ଗଣନା ହୋଇଥିଲା। ବନାଞ୍ଚଳ ଅନ୍ତର୍ଗତ ପ୍ରାୟ ୯୦ ଖଣ୍ଡ ଗ୍ରାମକୁ ନେଇ ଏହି ଗଣତି ହୋଇଥିଲା। ଗଣନା ପାଇଁ ଭୁବନେଶ୍ୱରରୁ ଆସିଥିବା ଗୋଟିଏ ଟିମ ପାଇଁ ଗୋଟିଏ ୟୁନିଟ ସହ ମୋଟ ୨୮ ୟୁନିଟ ହୋଇଥିଲା। ଏଥିପାଇଁ ବନପାଳ, ବନରକ୍ଷୀ, ଅନ୍ୟାନ୍ୟ ବନ କର୍ମଚାରୀ, ସ୍ବେଚ୍ଛାସେବୀ ଅନୁଷ୍ଠାନ, କୃଷ୍ଣସାର ମୃଗ ସଂରକ୍ଷଣ କମିଟି, ବନ ସୁରକ୍ଷା ସମିତିର ସଭ୍ୟମାନଙ୍କୁ ନେଇ ୮୧ ଜଣ ଗଣନାରେ ନିୟୋଜିତ ହୋଇଥିଲେ। ଗଞ୍ଜାମ ଜିଲାର ବୁଗୁଡ଼ା ସମେତ ଆସିକା, ପୋଲସରା, ଖଲ୍ଲିକୋଟ ଅଞ୍ଚଳରେ ବିରଳ କୃଷ୍ଣସାର ମୃଗ ଦେଖିବାକୁ ମିଳୁଛନ୍ତି। ସେମାନଙ୍କ ସୁରକ୍ଷା ପାଇଁ ସରକାରୀ ସାହାଯ୍ୟ ଯୋଗାଇବା ପାଇଁ ଦାବି ହେଉଛି।\nପୋଡ଼ିହୋଇ ଗୁରୁତର ମହିଳାଙ୍କ ମୃତ୍ୟୁ\nବ୍ରହ୍ମପୁର ଅଫିସ୍,୧୨।୧୨- ରୋଷେଇ କରିବା ବେଳେ ପୋଡ଼ି ହୋଇ ଗୁରୁତର ହୋଇଥିବା ମହିଳାଙ୍କ ଚିକିତ୍ସାଧୀନ ଅବସ୍ଥାରେ ବୁଧବାର ମୃତ୍ୟୁ ଘଟିଛି। ସେ ହେଲେ ପୁରୁଷୋତ୍ତମପୁର ଥାନା ବି.କରଞ୍ଜିଆ ଗ୍ରାମର ଟିକିରି ବେହେରାଙ୍କ ସ୍ତ୍ରୀ ବିନୁ (୪୫)। ବିନୁ ମଙ୍ଗଳବାର ଅପରାହ୍ନରେ ଘରେ ରୋଷେଇ କରୁଥିଲେ। ଅସାବଧାନତାବଶତଃ ନିଆଁ ସଂସ୍ପର୍ଶରେ ଆସିଯିବାରୁ ସେ ପୋଡି ହୋଇଯାଇଥିଲେ ା ପରିବାର ଲୋକେ ତାଙ୍କୁ ପ୍ରଥମେ କୋଦଳା ଡାକ୍ତରଖାନା ଓ ସେଠାରୁ ଅଧିକା ଚିକିତ୍ସା ଲାଗି ବ୍ରହ୍ମପୁର ବଡମେଡିକାଲକୁ ନେଇଥିଲେ ା ବିନୁଙ୍କ ଶରୀରର ୯୯ ପ୍ରତିଶତ ଅଂଶ ଜଳିଯାଇଥିବାରୁ ବୁଧବାର ଚିକିତ୍ସାଧୀନ ଅବସ୍ଥାରେ ମୃତ୍ୟୁ ଘଟିଛି। ଏ ନେଇ ବୈଦ୍ୟନାଥପୁର ଥାନାରେ ନଂ.୬୧୬/୧୮ରେ ଏକ ଅପମୃତ୍ୟୁ ମାମଲା ରୁଜୁ କରାଯାଇଛି। ମୃତଦେହ ବ୍ୟବଚ୍ଛଦେ ପରେ ପରିବାରବର୍ଗଙ୍କୁ ହସ୍ତାନ୍ତର କରାଯାଇଥିବା ଆଇଆଇସି ଜୟକୃଷ୍ଣ ପଟ୍ଟନାୟକ ସୂଚନା ଦେଇଛନ୍ତି ।\nପିଠା କାର୍ଯ୍ୟକ୍ରମ ନେଇ କର୍ମଶାଳା\nଶେରଗଡ,୧୨।୧୨(ଡି.ଏନ.ଏ.)- ଶେରଗଡ ବ୍ଲକ ସଭାଗୃହରେ ବୁଧବାର ପିଠା କାର୍ଯ୍ୟକ୍ରମ ନେଇ ଏକ କର୍ମଶାଳା ଅନୁଷ୍ଠିତ ହୋଇଯାଇଛି। ଉକ୍ତ କର୍ମଶାଳାରେ ବିଡିଓ ସୁରଞ୍ଜନ କୁମାର ସାହୁ ଅଧ୍ୟକ୍ଷତା କରିଥିଲେ। ଗ୍ରାମପଞ୍ଚାୟତ ସମ୍ପ୍ରସାରଣ ଅଧିକାରୀ ବିନାୟକ ପଣ୍ଡାଙ୍କ ସଂଯୋଜନାରେ ଅନୁଷ୍ଠିତ କର୍ମଶାଳାରେ ବ୍ଲକର ତିନୋଟି ଜୋନର ଜିଲାପରିଷଦ ସଭ୍ୟ ପ୍ରମୋଦ କୁମାର ପାତ୍ର, ପ୍ରମୋଦ କୁମାର ସାହୁ ଓ ଗୋପାଳ ଚରଣ ପଟ୍ଟନାୟକ ଯୋଗଦେଇ ପିଠା ଯୋଜନା ଉପରେ ଆଲୋକପାତ କରିଥିଲେ।\nହତ୍ୟାକାରୀଙ୍କୁ ଗିରଫ ଦାବିରେ ପାବୁରିଆ ବନ୍ଦ ଡାକରା\nରାଇକିଆ,୧୨।୧୨(ଡି.ଏନ୍.ଏ.): କନ୍ଧମାଳ ଜିଲା ଟିକାବାଲି ବ୍ଲକର ପାବୁରିଆଠାରେ ହତ୍ୟାକାରୀଙ୍କୁ ଗିରଫ ଦାବିରେ ବୁଧବାର ରାସ୍ତାରୋକୋ ଏବଂ ବନ୍ଦ ଡାକରା ଦିଆଯାଇଛି।\nପ୍ରମାଣ ଅଭାବରୁ ନିର୍ଦ୍ଦୋଷରେ ଖଲାସ ହେଲେ ଏଏସ୍ଆଇ\nବ୍ରହ୍ମପୁର ଅଫିସ୍,୧୨ା୧୨ଃ ଉପଯୁକ୍ତ ସାକ୍ଷ୍ୟ ପ୍ରମାଣ ଅଭାବରୁ ବ୍ରହ୍ମପୁର ସ୍ବତନ୍ତ୍ର ଭିଜିଲାନ୍ସ ଜଜ୍ ଇଶାନ କୁମାର ଦାସ ଜଣେ ପୋଲିସ ଅଧିକାରୀଙ୍କୁ ନିର୍ଦ୍ଦୋଷରେ ଖଲାସ କରିବା ପାଇଁ ଚୂଡାନ୍ତ ରାୟ ପ୍ରକାଶ କରିଥିବା ଜଣାପଡିଛି।\nଛାତ୍ର ଝାଡୁ ମାରିବାରୁ ପ୍ରଧାନ ଶିକ୍ଷକଙ୍କୁ ଆକ୍ରମଣ\nକବିସୂର୍ଯ୍ୟନଗର,୧୨ା୧୨-କବିସୂର୍ଯ୍ୟନଗର ଗଙ୍ଗାଧର ପ୍ରାଥମିକ ବିଦ୍ୟାଳୟ ପରିଷ୍କାର ପରିଚ୍ଛନ୍ନ ପାଇଁ ଏନଏସିରେ ଶ୍ରେଷ୍ଠ ସ୍କୁଲ ରୂପେ ପୂର୍ବରୁ ପୁରସ୍କୃତ ହୋଇଛି। ମଙ୍ଗଳବାର ପ୍ରଧାନ ଶିକ୍ଷକ ୨ ଛାତ୍ରଙ୍କୁ ସ୍କୁଲ ପରିସର ଝାଡ଼ୁ କରିବାକୁ କହି ହଟହଟା ହୋଇଛନ୍ତି।
